عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے اسٹیٹ بینک آف انڈیا کے ساتھ مل کر پنشن پانے والے مرکزی ملازمین کے ‘ایز آف لیونگ’ کےلئے ایک مربوط پورٹل کا افتتاح کیا،پنشن تقسیم کرنے والا پہلا بینک ،ریکارڈ مدت میں ‘بھوشیے’ پورٹل کے ساتھ اپنی پنشن سروس کو مربوط کیا
بھوشیے پورٹل کو اسٹیٹ بینک آف انڈیا کے ساتھ مربوط کرنا اور اسے پنشن تقسیم کرنے والے سبھی بینک پورٹلوں کے ساتھ مربوط کرنے کے عمل کا آغاز کرنا اہم ترقی ہے جو پنشن پانے والوں کو سنگل لوگ ان کے ذریعہ ایک ہی مقام پر سبھی معلومات اور خدمات حاصل کرنے کے قابل بنائےگا
سائنس اور ٹیکنولوجی کی وزارت میں وزیر مملکت ،ارضیاتی سائنس کی وزارت میں وزیر مملکت  ،وزیر اعظم کے دفتر میں ایم او ایس اور عملہ،عوامی شکایات اور پنشن کی وزارت میں مرکزی وزیر مملکت ڈاکٹر جتیندر سنگھ نے 18اکتوبر 2022 کو نئی دہلی کے وگیان بھون میں ‘انٹی گریٹڈ پنشنرس پورٹل’ کا افتتاح کیاتھا۔بھوشے 9.0 ورژن کو اسٹیٹ بینک آف انڈیا کے تعاون سے تیار کیا گیا ہے اور اس کا مقصد مرکزی حکومت میں پنشن پانے والوں کے ‘ایز آف لیونگ ’ جو فروغ دینا ہے۔پنشن تقسیم کرنے والےسبھی باقی ماندہ 16بینک بھی انٹی گریٹڈ پنشنرز پورٹل کے ساتھ مربوط ہوں گے۔
15 جون 2022کو بھوشیے پورٹل سے مستفید ہونے والوں سے خطاب کے دوران عزت مآب وزیر مملکت ، ڈاکٹر جتیندر سنگھ نے پنشن پانے والوں کے ایز آف لیونگ کےلئے ایک سنگل پنشنر پورٹل بنانے کی تجویز دی تھی۔ اسی کے تحت ،پنشن اور پنشنرس کے فلاح و بہبود کے محکمے نے بھوشیے پورٹل کا استعمال کرتے ہوئے اسے پنشن پانے والوں کے ایک مربوط پورٹل کے ساتھ ساتھ سب سے بہترین پورٹل کے طورپر پیش کیا ہے،تاکہ پنشن پانے والوں کو ایک سنگل پنشنر پورٹل کی سہولت مہیا کی جا سکے۔حال ہی میں بھوشیے پورٹل کو حکومت ہند کے تحت چلائے جارہے تمام پورٹلس میں نیشنل ای گورنینس سروس ڈلیوری اسسمنٹ  کے ذریعہ تیسرا سب سے بہترین پورٹل قرار دیا گیا ہے۔پنشن اور پنشنرس کے فلاح و بہبود کے محکمے  نے بھوشیے کے ساتھ ایک بنیادی پورٹل کے طور پر انضمام کے لیے اس اینڈ ٹو اینڈ ڈیجیٹائزڈ پورٹل کا انتخاب کیا جو آخر کار مرکزی حکومت کے تمام پنشنرز کے لیے ایک ونڈو بن جائے گا۔
انٹی گریٹڈ پنشنرس پورٹل میں مختلف غیر فعال پورٹل شامل ہیں جن میں بھوشے،اسپنگرام ،انوبھو،سنکلپ،انودان وغیرہ اور بینک پورٹل بھی شامل ہیں تاکہ سنگل ونڈو سے ایک سے زیادہ خدمات مہیا کی جاسکیں۔
آغاز کے دوران ،ڈاکٹر جتیندر نے کہا کہ بھوشیے پنشن کی ادائیگی اور ٹریکنگ سسٹم کے لئے ایک پورٹل ہے جسے ایس بی آئی کے پنشن سیوا پورٹل کے ساتھ مربوط کیا گیا ہےاور یہ پنشن پانے والے افراد کو تمام معلومات اور خدمات ایک ہی مقام پر ایک سنگل لوگ ان کے ذریعہ دستیاب کرائے گا۔ اس انضمام کے سبھی مراحل کے مکمل ہونے پر ریٹائر ملازمین ایک بینک اور برانچ کا انتخاب سکیں گے اور ایک آن لائن پنشن اکاؤنٹ کھول سکیں گے،جس پر وہ ماہانہ اپنی پنشن سلپ ،فارم 16 لائف سرٹیفکیٹ کا اسٹیٹس اور بھوشیے کے ذریعہ پنشن تقسیم کرنے والے بینک میں تبدیلی بھی کر سکتے ہیں۔
اسٹیٹ بینک آف انڈیا ریکارٹ مدت میں اپنے پنشن سیوا پورٹل کو بھوشیے پورٹل سے مربوط کرنےوالا پنشن تقسیم کرنے والا پہلا بینک ہے۔پنشن کی رقم تقسیم کرنے والے سبھی بینکوں کے انضمام کا عمل شروع ہوچکا ہے۔یہ انضمام ترقی کی راہ میں ایک سنگ میل ہے اور پنشن پانے والے افراد کو تمام معلومات اور خدمات ایک ہی مقام پر ایک سنگل لوگ ان کے ذریعہ ستیاب کرائے گا۔اس سے سبھی بینکوں کو اپنی خدمات پیش کرنے کا ایک بہترین موقع بھی ملے گا،جس سے پنشن پانے والے افرادجغرافیائی لوکیشن اور مہیا کی جانے والی خدمات کی بنیاد پر بینک کا انتخاب کر سکیں گے۔سب سے پہلے یہ خدمات 1.7لاکھ مرکزی حکومت کے سیول پنشنرز کےلئے دستیاب ہوگی جن کے معاملے بھوشیے پر عمل میں آچکے ہیں اور اس کے بعد میں مرکزی حکومت کے تمام پنشن پانے والے افراد کے لئے دستیاب ہوگی۔